ai4bharat/Pralekha huggingface dataset:
రక్షణ మంత్రిత్వ శాఖ
నౌకాదళ సేవలోకి ప్రవేశించిన మూడవ కల్వరి క్లాస్ జలాంతర్గామి ఐఎన్ఎస్ కరంజ్
ముంబైలోని నావల్ డాక్ యార్డ్ లో ప్రారంభం
మజాగాన్ డాక్ లో స్వదేశీ పరిజ్ణానంతో రూపుదిద్దుకుని ఆత్మనిర్భరత సాధనలో నావికాదళ 75వ ప్రాజెక్ట్ ప్రధాన మైలురాయి
భారతీయ నావికాదళం లోని మూడవ స్టీల్త్ స్కార్పెన్ క్లాస్ జలాంతర్గామి ఐఎన్ఎస్ కరంజ్ ఈ రోజు ముంబైలోని నావల్ డాక్ యార్డ్ లో ప్రారంభమయింది. ఐఎన్ఎస్ కరంజ్ సేవల ప్రారంభ కార్యక్రమంలో భారతనౌకాదళ మాజీ ప్రధానాధికారి అడ్మిరల్ వి.ఎస్. శేఖవత్ పివిఎస్ఎమ్, ఎవిఎస్ఎమ్, విఆర్సి  ముఖ్యఅతిధిగా పాల్గొన్నారు. పాత కరంజ్ కమీషనింగ్ సిబ్బందిలో ఒకరిగా పనిచేసిన అడ్మిరల్ వి.ఎస్. శేఖవత్ 1971 ఇండో-పాక్ యుద్ధంలో కమాండింగ్ అధికారిగా వ్యవహరించి ఆ తరువాత భారతనౌకాదళాధిపతిగా పనిచేశారు. ఫ్రాన్స్ కి చెందిన మెసర్స్ నావల్ గ్రూప్ తో కలసి భారతదేశంలో ఆరు స్కార్పీన్ క్లాస్ జలాంతర్గాములను భారతదేశంలో మజాగాన్ డాక్ షిప్బిల్డర్స్ లిమిటెడ్  ముంబైలో నిర్మిస్తోంది. ఐఎన్ఎస్ కరంజ్ పశ్చిమ నౌకాదళానికి తన సేవలు అందిస్తూ కమాండ్ అమ్ములపొదిని మరింత శక్తివంతం చేస్తుంది.
ప్రారంభ కార్యక్రమంలో నావికాదళ చీఫ్ అడ్మిరల్ కరంబీర్ సింగ్, నావికాదళం రక్షణమంత్రిత్వ శాఖకు చెందిన పలువురు సీనియర్ అధికారులు పాల్గొన్నారు. 2003 లో సేవల నుంచి వైదొలగిన రష్యన్ మూలం కలిగిన ఫాక్స్ ట్రాట్ క్లాస్ జలాంతర్గామి ‘కరంజ్’లో పనిచేసిన సిబ్బంది కూడా ఈ కార్యక్రమానికి ప్రత్యేక ఆహ్వానితులుగా హాజరయ్యారు. సమావేశంలో ప్రసంగించిన నౌకాదళాధిపతి " భారత నౌకాదళ అభివృద్ధిలో కీలకంగా వ్య్వవహరించిన స్వదేశీ పరిజ్ఞానం ఆత్మ నిర్భర్ భారత్ లు భవిష్యత్ లో శక్తి సామర్ధ్యాలను మరింత పెంపొందిస్తాయని " అని అన్నారు.
ముఖ్య అతిథిగా పాల్గొన్న అడ్మిరల్ శేఖవత్ ఆత్మ నిర్భర్ భారత్ సాధనకు ఇస్తున్న ప్రాధాన్యతను ప్రస్తావిస్తూ " అనేక ఉపగ్రహాలను ప్రయోగిస్తూ , అణు జలాంతర్గాములను నిర్మిస్తూ, ప్రపంచదేశాలకు వాక్సిన్ లను అందిస్తున్న భారతదేశ శక్తికి కొత్త కరంజ్ మరొక ఉదాహరణ"అని అన్నారు.
1971 ఇండో - పాక్ యుద్ధానికి 50 సంవత్సరాలు పూర్తైన సందర్భంగా ఈ ఏడాదిని ‘స్వర్నిమ్ విజయ్ వర్ష్’ గా జరుపుకుంటున్నారు. 04 సెప్టెంబర్ 1969 న పూర్వపు యుఎస్ఎస్ఆర్ లోని రిగాలో ప్రారంభం అయిన పాత ఐఎన్ఎస్ కరంజ్ అప్పటి సిడిఆర్ వి.ఎస్. షేఖావత్ కమాండ్ కింద సంఘర్షణలో చురుకుగా పాల్గొన్నారు. ఆమె ఓ ers సెర్స్ మరియు సిబ్బంది యొక్క సాహసోపేతమైన చర్యకు గుర్తింపుగా, అప్పుడు కమాండింగ్ ఆఫీసర్ గా పనిచేసిన శేఖవత్ నాయకత్వంలో యుద్ధంలో కీలకపాత్ర పోషించింది. ఈ సేవలకు గుర్తింపుగా శేఖవత్ కు వీర్ చక్ర అవార్డు అనేక మంది సిబ్బందికి అవార్డులు అందుకున్నారు.పాత ఐఎన్ఎస్ కరంజ్ కమాండింగ్ ఆఫీసర్ గా వ్యవహరించిన ఎంఎన్ఆర్ సమంత్ 1971 లో కొత్తగా ఏర్పడిన బంగ్లాదేశ్ నావికాదళానికి తొలి ప్రధానాధికారిగా నియమించబడడం ఒక ఆసక్తికరమైన అంశం.
ప్రపంచంలో అత్యంత అధునాతన సాంప్రదాయ జలాంతర్గాములలో స్కార్పీన్ జలాంతర్గాములు ఒకటిగా వున్నాయి. ఈ తరగతి జలాంతర్గాములు ప్రపంచంలోని ఆధునిక సాంకేతిక పరిజ్ఞానాలతో పనిచేస్తాయి. ఈ తరగతికి చెందిన గత జలాంతర్గాముల కంటే రహస్యంగా శక్తివంతంగా ఇవి రూపుదిద్దుకున్నాయి. ఈ జలాంతర్గాములు సముద్రపు ఉపరితలం పైన లేదా క్రింద ఏదైనా ముప్పును నిర్వీర్యం చేయగల శక్తివంతమైన ఆయుధాలు మరియు సెన్సార్లను కలిగి ఉంటాయి.
సొంతంగా యుద్ధ నౌకలను తయారుచేసుకోవడానికి భారత నావికాదళం చేస్తున్న ప్రయత్నాలలో ఐఎన్ఎస్ కరంజ్ మరో మైలు రాయిగా ఉంటుంది. ప్రపంచంలో ప్రముఖ ఓడ మరియు జలాంతర్గామి బిల్డింగ్ యార్డుగా మజాగాన్ డాక్ షిప్బిల్డర్స్ లిమిటెడ్  శక్తి సామర్థ్యాలు మరోసారి ఐఎన్ఎస్ కరంజ్ నిర్మాణం ద్వారా వెల్లడయ్యాయి. రక్షణ ఉత్పత్తి రంగంలో ప్రాజెక్ట్-75 ద్వారా ఎండిఎల్ మరో అడుగు ముందుకు వేసింది.
ప్రధాన మంత్రి కార్యాలయం
చార్టర్డ్ అకౌంటెంట్ల దినోత్సవం సందర్భంగా వారి సేవలకు ప్రధానమంత్రి ప్రశంసలు
చార్టర్డ్ అకౌంటెంట్ల దినోత్సవం నేపథ్యంలో వారు దేశానికి అందిస్తున్న సేవలను ప్రధానమంత్రి శ్రీ నరేంద్ర మోదీ ప్రశంసించారు.
ఈ మేరకు ఒక ట్వీట్ ద్వారా పంపిన సందేశంలో:
“ఇవాళ చార్టర్డ్ అకౌంటెంట్ల దినోత్సవం #CharteredAccountantsDay సందర్భంగా వారికి నా శుభాకాంక్షలు. మన దేశానికి కీలకమైన ఆర్థిక వాస్తుశిల్పుల్లో ఒకరైన ఈ వృత్తి నిపుణులను మనం గౌరవిద్దాం. మన ఆర్థిక వ్యవస్థ బలోపేతంలో వారి విశ్లేషణాత్మక నైపుణ్యం, తిరుగులేని అంకితభావం కీలకం. వారి నైపుణ్యం సుసంపన్న, స్వయంసమృద్ధ భారతదేశ నిర్మాణంలో ఎంతగానో దోహదం చేస్తుంది” అని ప్రధానమంత్రి పేర్కొన్నారు.
నౌకారవాణా మంత్రిత్వ శాఖ
ఓడ రేవుల్లో ప్రవేశం, నిష్క్రమణ ల కోసం హోంమంత్రిత్వశాఖ ఎస్.ఓ.పి. విడుదల చేసిన అనంతరం ముంబాయి నౌకాశ్రయానికి చేరుకున్న జర్మనీ నౌక నుండి బయటకు వచ్చిన 145 మంది భారతీయ సిబ్బంది.
ఓడ రేవుల్లో ప్రవేశం, నిష్క్రమణ ల కోసం భారతీయ నావికులనుద్దేశించి హోంమంత్రిత్వశాఖ ఎస్.ఓ.పి. విడుదల చేసిన అనంతరం మొదటి సారి ముంబాయి నౌకాశ్రయానికి చేరుకున్న జర్మనీ నౌక నుండి 145 మంది భారతీయ సిబ్బంది ఈ రోజు బయటికి వచ్చారు.
భారతీయ సిబ్బందికి మూడు దశల్లో కఠినమైన ఆరోగ్య పరీక్షలు నిర్వహించిన అనంతరం ముంబాయి పోర్ట్ ట్రస్ట్ వారి నిష్క్రమణకు మార్గం సుగమం చేసింది. వారికి విస్తృతమైన ఆరోగ్య పరీక్షలు చేయడానికి బెర్త్ దగ్గర ఏర్పాట్లు చేశారు. ముంబాయి పోర్టు ట్రస్టుకు చెందిన వైద్యులు, సిబ్బంది సహకారంతో పోర్టు ఆరోగ్య ఆరోగ్య అధికారులు మొదటి దశ పరీక్షలు చేశారు. రెండవ దశలో ఎమ్.సి.జి.ఎమ్. ఆరోగ్య అధికారులు నౌక సిబ్బందిని పరీక్షించి 14 రోజుల హోమ్ క్వారంటైన్ కు సూచిస్తూ స్టాంప్ వేశారు. ఇక మూడవ, అత్యంత కీలక దశలో నౌక నుంచి దిగిన సిబ్బంది అందరి నుంచీ శ్వాబ్ నమూనాలను పరీక్ష కోసం సేకరించారు.
ఆ తర్వాత, వారికి సంబందించిన కస్టమ్స్, ఇమ్మిగ్రేషన్, సెక్యూరిటీ, పోర్ట్ క్లియరెన్స్ వంటి సాధారణ ప్రక్రియలన్నింటినీ పి.పి.ఈ. మరియు సామాజిక దూరం వంటి నిబంధనలు పాటిస్తూ పూర్తి చేశారు. వారి పరీక్ష నివేదికలు నెగటివ్ వచ్చే వరకు నౌక సిబ్బంది ముంబయి లోని క్వారంటైన్ లో కొనసాగుతారు.
ప్రధాన మంత్రి కార్యాలయం
భారత్-అమెరికా హైటెక్ హాండ్ షేక్ కార్యక్రమంలో పాల్గొన్న ప్రధాని మోదీ
వాషింగ్టన్ డీసీలో వైట్ హౌస్ లో ఈరోజు జరిగిన భారత్-అమెరికా హైటెక్ హాండ్ షేక్ కార్యక్రమంలో ప్రధాని శ్రీ నరేంద్ర మోదీ, అమెరికా అధ్యక్షుడు జోసెఫ్ ఆర్ బైడెన్ పాల్గొన్నారు. అమెరికా వాణిజ్య శాఖామంత్రి జినా రైమాండో ఈ కార్యక్రమం నిర్వహించారు. ప్రముఖ అమెరికా, భారత సాంకేతిక సంస్థలు, అంకుర సంస్థల సీఈవోలు ఈ కార్యక్రమంలో పాల్గొనేలా చూశారు.’అందరికీ కృత్రిమ మేథ’, ‘మానవాళి కోసం తయారీ’ అనే అంశం మీద ఈ సమ్మేళనం దృష్టి సారించింది.
భారత్-అమెరికా దేశాల మధ్య సాంకేతిక సహకారాన్ని మరింత పటిష్ఠ పరచుకోవటానికి ఈ సమావేశం ఒక సదవకాశాన్నిచ్చింది. సాంకేతిక రంగ భాగస్వామ్యంలో ఇరుదేశాలూ పోషించాల్సిన పాత్ర మీద ప్రధానంగా చర్చ జరిగింది. సమ్మిళిత ఆర్థిక వ్యవస్థ కోసం, ప్రపంచ మానవాళి కోసం కృత్రిమ మేథ వినియోగం మీద చర్చించారు. రెండు దేశాల సాంకేతిక రంగ పర్యావరణాలలో ఇప్పుడున్న అనుసంధానాన్ని వాడుకోవటం మీద సీఈవోలు ప్రధానంగా చర్చించారు. భారతదేశంలో ప్రతిభావంతులైన నిపుణులు ఉండటం, డిజిటల్ ప్రజా మౌలిక వసతులు విస్తరించటం అంతర్జాతీయ సహకారానికి బాగా ఉపయోగపడుతుందనే అభిప్రాయం వ్యక్తమైంది. క్రమం తప్పకుండా పరస్పర సహకారం అవసరమని, తద్వారా వ్యూహాత్మక సహకారంతో ప్రమాణాలు మెరుగుపరచుకోగలమని, సరికొత్త ఆవిష్కరణలు సాధ్యయమవుతాయని అభిప్రాయపడ్డారు.
ఈ సందర్భంగా ప్రధాని మోదీ మాట్లాడుతూ, భారత్ – అమెరికా సాంకేతిక సహకారానికి ఎంతో అవకాశం ఉందని, అది సామాజిక, ఆర్థిక అభివృద్ధికి దోహదం చేస్తుందని వ్యాఖ్యానించారు. నవకల్పనల సంస్కృతిని పెంచుతున్న భారత యువ ప్రతిభావంతుల పాత్రను ప్రధాని అభినందించారు.
భారత్-అమెరికా సాంకేతిక భాగస్వామ్యాన్ని బయోటెక్నాలజీ, క్వాంటమ్ సహా కొత్త రంగాలకు విస్తరించాలని అమెరికా అధ్యక్షుడు బైడెన్ ఈ సందర్భంగా సీఈవో లకు పిలుపునిచ్చారు. భారత్-అమెరికా భాగస్వామ్యం ప్రజల, ప్రపంచ మెరుగైన భవిష్యత్ నిర్మాణానికి దోహదపడగలదని ఇరుదేశాల నాయకులు ఆశాభావం వ్యక్తం చేశారు.
అమెరికా నుంచి ఈ కార్యక్రమంలో పాల్గొన్న వ్యాపార దిగ్గజాలు:
1. రేవతి అద్వైతి , సీఈవో, ఫ్లెక్స్
2. శామ్ ఆల్ట్ మన్, సీఈవో, ఓపెన్ ఏఐ
3. మార్క్ డగ్లస్ , ప్రెసిడెంట్ అండ్ సీవో, ఎఫ్ ఎం సి కార్పొరేషన్
4. లీసా సు , సీఈవో , ఏఎండీ
5. విల్ మార్షల్, సీఈవో, ప్లానెట్ లాబ్స్
6. సత్యా నాదెళ్ళ, సీఈవో, మైక్రోసాఫ్ట్
7. సుందర పిచ్చాయ్, సీఈవో, గూగుల్
8. హేమా తనేజా, సీఈవో అండ్ మేనేజింగ్ డైరెక్టర్, జనరల్ కెటలిస్ట్
9. థామస్ టుల్, ఫౌండర్, టుల్కో ఎల్ ఎల్ సి
10. సునీతా విలియమ్స్, నాసా వ్యోమగామి
భారత్ నుంచి ఈ కార్యక్రమంలో పాల్గొన్నవారు :
1. ఆనంద్ మహీంద్రా, ఛైర్మన్, మహీంద్రా గ్రూప్
2. ముఖేశ్ అంబానీ, ఛైర్మన్ అండ్ మేనేజింగ్ డైరెక్టర్, రిలయెన్స్ ఇండస్ట్రీస్
3. నిఖిల్ కామత్, కో ఫౌండర్, జేరోధా అండ్ ట్రూ బీకన్
4. వృందా కపూర్, కో ఫౌండర్, థర్డ్ ఐ టెక్
పౌర విమానయాన మంత్రిత్వ శాఖ
టికెట్ డౌన్గ్రేడ్ చేయడం వల్ల ప్రభావితమైన విమాన ప్రయాణికుల హక్కులను పరిరక్షించేందుకు తన నిబంధనలను సవరించే ప్రక్రియలో డీజీసీఏ
భారతదేశంలో విమాన సేవలను వేగంగా విస్తరించడం, భారతదేశానికి/అంతర్జాతీయ మార్గాల్లో, ప్రయాణీకుల రద్దీ పెరుగుదల దృష్ట్యా, కొన్నిసార్లు ఎయిర్లైన్స్ ప్రయాణీకులను  డౌన్గ్రేడ్ చేయడం గమనించాం . ఉదాహరకు, ఫస్ట్ క్లాస్, బిజినెస్ క్లాస్ లేదా ప్రీమియం ఎకానమీలో తన టిక్కెట్ను బుక్ చేసుకున్న ప్రయాణీకుడు, సీట్ సర్వీస్ చేయలేమనో, ఎయిర్క్రాఫ్ట్ మారిందనో, ఓవర్బుకింగ్ అయిందనో మొదలైన అనేక కారణాల వల్ల చెక్-ఇన్ సమయంలో దిగువ తరగతికి డౌన్గ్రేడ్ చేసిన సందర్భాలు ఉన్నాయి. అటువంటి పరిస్థితులకు సరైన పరిష్కారం చూపేందుకు, వారి టిక్కెట్ను డౌన్గ్రేడ్ చేయడం ద్వారా ప్రభావితమైన విమాన ప్రయాణికుల హక్కులను రక్షించడానికి.డీజీసీఏ తన సివిల్ ఏవియేషన్ రిక్వైర్మెంట్  సెక్షన్-3, సిరీస్ఎం పార్ట్ IV “నిరాకరించిన బోర్డింగ్, విమానాల రద్దు మరియు విమానాల ఆలస్యం కారణంగా విమానయాన సంస్థలు ప్రయాణికులకు అందించాల్సిన సౌకర్యాలను సవరించే ప్రక్రియలో ఉంది. ."
ఈ సవరణ వల్ల తన బుక్ చేసిన తరగతి టిక్కెట్ నుండి అసంకల్పితంగా డౌన్గ్రేడ్ కు గురయ్యే ప్రయాణీకుడు, ఎయిర్లైన్ నుండి వాపసుగా పన్నులతో సహా టిక్కెట్ పూర్తి విలువను స్వీకరించడానికి అనుమతిస్తుంది. అందుబాటులో ఉన్న తదుపరి తరగతిలో విమానయాన సంస్థ ప్రయాణీకులను ఉచితంగా తీసుకువెళుతుంది. అయితే, ఈ ప్రతిపాదనపై వాటాదారుల సంప్రదింపులు చేసి తుది నియంత్రణ ప్రచురించి, కొత్త నియమాన్ని వర్తింపజేస్తారు.
కింద పేర్కొన్న విధంగా పరిహారం అందించే సిఏఆర్ లో పేర్కొన్న ప్రస్తుత నిబంధనలు మారవు:
బోర్డింగ్ నిరాకరణ:
|క్రమ సంఖ్య
||ఎటువంటి పరిస్థితుల్లో
||
|
నష్టపరిహారం
|
|
1
|
|
విమానంలో ఎయిర్లైన్ ఓవర్బుకింగ్ చేసినట్లయితే
|
|
ప్రయోజనాల మార్పిడి కోసం స్వచ్ఛందంగా ఇచ్చే వారిని ఎయిర్లైన్ కోరుతుంది
|
|
2
|
|
విమానంలో ప్రయాణించడానికి కంఫర్మ్డ్ బుకింగ్ ఉన్న ప్రయాణికుడిని విమానంలో బోర్డింగ్ నిరాకరించినట్లయితే
|
|
ఒరిజినల్ గా బయలుదేరిన 1 గంటలోపు విమానయాన సంస్థ ప్రత్యామ్నాయ విమానాన్ని ఏర్పాటు చేస్తే పరిహారం ఉండదు
|
|
3
|
|
విమానంలో ప్రయాణించడానికి, ధృవీకరించబడిన బుకింగ్ను కాదని విమానయాన సంస్థ ప్రయాణీకుడికి బోర్డింగ్ నిరాకరించినట్లయితే
|
|
- ప్రత్యామ్నాయ విమానం బయలుదేరిన అసలు సమయానికి 24 గంటలలోపు ఉంటే పరిహారం: వన్ వే ఛార్జీలో 200% + ఇంధన ఛార్జీ 
- బయల్దేరాల్సిన అసలు సమయం కన్నా 24 గంటల తర్వాత ప్రత్యామ్నాయ విమానం అయితే పరిహారం: 400% వన్ వే ఛార్జీ + ఇంధన ఛార్జీ 
- ఒకవేళ ప్రయాణీకుడు ప్రత్యామ్నాయ విమానాన్ని ఎంచుకోకపోతే: పూర్తి వాపసు మరియు 400% వన్ వే ఛార్జీ + ఇంధన ఛార్జీ 
విమానం రద్దు|
|
క్రమ సంఖ్య
|
|
ఎటువంటి పరిస్థితుల్లో..
|
|
నష్టపరిహారం
|
|
1
|
|
విమానయాన సంస్థ విమానాన్ని రద్దు చేయాలని భావిస్తే
|
|
విమానయాన సంస్థ కనీసం రెండు వారాల ముందుగానే ప్రత్యామ్నాయ విమానాన్ని తెలియజేయాలి & ఏర్పాటు చేయాలి
|
|
2
|
|
ఎయిర్లైన్ బుక్ చేసిన ఫ్లైట్కి రెండు వారాల కంటే ముందు మరియు 24 గంటల వరకు విమానాన్ని రద్దు చేస్తే
|
|
ఎయిర్లైన్ బయలుదేరే అసలు సమయానికి 2 గంటలలోపు ప్రత్యామ్నాయ విమానాన్ని ఏర్పాటు చేస్తుంది లేదా టిక్కెట్ను తిరిగి చెల్లించాలి.
|
|
3
|
|
బుక్ చేసిన ఫ్లైట్లో 24 గంటల కంటే తక్కువ సమయంలో ఎయిర్లైన్ విమానాన్ని రద్దు చేస్తే
|
|
ఎయిర్లైన్స్ విమాన టిక్కెట్ను రీఫండ్ చేసి ఈ క్రింది విధంగా పరిహారం అందించాలి:
- బ్లాక్ టైం 1 గం. లోపైతే : వన్ వే ఛార్జీ + ఇంధన ఛార్జీ 
- గంట-రెండు గంటల మధ్య బ్లాక్ టైం అయితే : వన్ వే ఛార్జీ + ఇంధన ఛార్జీ 
- బ్లాక్ టైం 2 గంటల కన్నా ఎక్కువైతే : వన్ వే ఛార్జీ + ఇంధన ఛార్జీఫోర్స్ మేజర్ ఈవెంట్ విషయంలో ఎటువంటి బాధ్యత లేదు.
రసాయనాలు, ఎరువుల మంత్రిత్వ శాఖ
ఎరువుల యూనిట్ల సామర్థ్యం పెంచడానికి, అలాగే ఎరువుల వినియోగంలో సమతుల్యం పాటించడానికి సంస్కరణలను ప్రవేశపెట్టడం అవసరం అని చెప్పిన శ్రీ గౌడ
ఎరువుల పరిశ్రమల వాటాదారుల తో సమావేశం ఏర్పాటు చేసిన కేంద్ర రసాయనాలు, ఎరువుల శాఖ మంత్రి
ఈ రోజు వీడియో కాన్ఫరెన్సింగ్ ద్వారా ఎరువుల రంగానికి చెందిన వాటాదారులతో సమావేశానికి అధ్యక్షత వహించిన రసాయనాలు, ఎరువుల మంత్రి శ్రీ డి.వి. సదానంద గౌడ మాట్లాడుతూ, ఎరువుల యూనిట్ల సామర్థ్యాన్ని మెరుగుపరచడంతో పాటు ఎరువుల అసమతుల్యత సమస్యను పరిష్కరించడానికి సంస్కరణలను ప్రవేశపెట్టడం అవసరమని అన్నారు. ఇది చింతన్ శివిర్ ఉప సమూహం రెండవ సమావేశం. చింతన్ శివిర్ ఈ ఉప సమూహం లక్ష్యం, ఎరువుల రంగం ఎదుర్కొంటున్న సమస్యలు సవాళ్ళపై ఒక పరిష్కార మార్గాన్ని చూపడం.
ఈ సమావేశంలో కార్యదర్శి , కార్యదర్శి , అదనపు కార్యదర్శి , ఎన్ఐటిఐ ఆయోగ్ సీనియర్ అధికారి, ఒడిశా & కేరళ రాష్ట్ర ప్రభుత్వ అధికారులు, ఎరువుల సంఘం, ఎరువుల పరిశ్రమలు, ఇఫ్కో, క్రిభ్కో, ఎన్ఎఫ్ఎల్, ఆర్సిఎఫ్, జిఎన్ఎఫ్సి, కొంతమంది ప్రగతిశీల రైతులు పాల్గొన్నారు.
సమావేశంలో, పాల్గొన్న వారందరూ ఈ రంగం ఎదుర్కొంటున్న సవాళ్లు, వివిధ అంశాలపై తమ అభిప్రాయాలను పంచుకున్నారు.
రైతుల ఆదాయాన్ని రెట్టింపు చేయాలన్న ప్రధానమంత్రి శ్రీ నరేంద్ర మోడీ సంకల్పాన్ని సాకారం చేయడానికి ఎరువుల రంగంలో మరింత అవసరమైన సంస్కరణలను తీసుకురావడానికి ప్రతిస్పందనలు ఉపయోగపడతాయి.
వ్యవసాయ మంత్రిత్వ శాఖ
జాతీయ ప్రాముఖ్యత వేదిక మార్కెట్ యార్డ్పై నిపుణుల కమిటీ నివేదిక
వ్యవసాయ ఉత్పత్తుల మార్కెట్ కమిటీలను  బలోపేతం చేసే ఆలోచనలకు భారత ప్రభుత్వం ఎల్లప్పుడూ మద్దతు ఇస్తోంది. అలాగే రైతులకు అందించే మౌలిక సదుపాయాలు మరియు సేవలను మెరుగుపరచడం ద్వారా కొత్త ఎడ్జ్ డిజిటల్ టెక్నాలజీల రాకతో వాటిని మరింత పారదర్శకంగా మరియు పోటీగా మార్చడానికి ప్రయత్నిస్తోంది.
ఏప్రిల్ 2016లో ఇ-నామ్  ప్రారంభించబడినప్పటి నుండి చాలా అభివృద్ధి జరిగింది. ఇప్పటివరకు, 23 రాష్ట్రాలు మరియు 04 కేంద్రపాలితప్రాంతాల్లోని 1361 మార్కెట్లు ఇ-నామ్ ప్లాట్ఫారమ్కు అనుసంధానించబడ్డాయి. 03 జూలై 2023 నాటికి 1.75 కోట్ల మంది రైతులు మరియు 2.45 లక్షల మంది వ్యాపారులు ఇ-నామ్ పోర్టల్లో నమోదు చేసుకున్నారు. అలాగే 7.97 కోట్ల మెట్రిక్ టన్నుల & 25.82 కోట్ల సంఖ్యలు  మొత్తం విలువ సుమారు రూ.2.79 లక్షల కోట్ల వ్యాపారం ఇ-నామ్ ప్లాట్ఫారమ్లో నమోదైంది.
ఇ-నామ్ సాధన వ్యవసాయ మార్కెటింగ్ రంగంలో మార్గనిర్దేశం చేసింది. 1361 నియంత్రిత మార్కెట్లు ఇ-నామ్ ప్లాట్ఫారమ్లో భాగమయింది. వివిధ మార్కెట్ల మధ్య పోటీతో రైతలు మంచి ధరను పొందేందుకు మరియు మరీ ముఖ్యంగా అంతర్ రాష్ట్ర వాణిజ్యంలో ఇ-నామ్ చాలా అవసరం అని భావించబడింది. అంతర్ మార్కెట్లు మరియు అంతర్-రాష్ట్ర వాణిజ్యం కోసం పారదర్శక ధరలను కనుగొనే విధానంతో నాణ్యత ఆధారిత వ్యాపారాన్ని ప్రోత్సహించడం ద్వారా భారతదేశం అంతటా సమర్థవంతమైన మరియు అవాంతరాలు లేని మార్కెటింగ్ వ్యవస్థ ద్వారా రైతుల మిగులు ఉత్పత్తులకు పెద్ద పరిధిని సృష్టించడానికి మరింత సమిష్టి జోక్యం అవసరం.
విధాన సంస్కరణల దశను తదుపరి స్థాయికి తీసుకువెళ్లడం మరియు తుది వినియోగదారు ధరలో ఉత్పత్తిదారుల వాటాను పెంపొందించే లక్ష్యంతో భారత ప్రభుత్వం 21 ఏప్రిల్ 2023న ఇంటర్-మండిని ప్రోత్సహించడానికి ఒక ఉన్నత స్థాయి నిపుణుల కమిటీని ఏర్పాటు చేసింది. మార్కెట్ యార్డ్ ఆఫ్ నేషనల్ ఇంపార్టెన్స్  భావన అమలు ద్వారా అంతర్ రాష్ట్ర వాణిజ్యం ఈ నిపుణుల కమిటీకి ఉత్తరప్రదేశ్, కర్ణాటక, రాజస్థాన్, తెలంగాణ, ఒడిశా & బీహార్ రాష్ట్రాల అగ్రి మార్కెటింగ్ బోర్డుల సభ్యులతో కర్ణాటక ప్రభుత్వ ప్రత్యేక కార్యదర్శి  డాక్టర్ మనోజ్ రాజన్ అధ్యక్షత వహించారు. రాష్ట్ర ప్రతినిధితో పాటు, డైరెక్టర్ ,డిఏ&ఎఫ్డబ్ల్యూ, భారతప్రభుత్వం, డిప్యూటీ ఏఎంఏ,డిఎంఐ,ఎస్ఎఫ్ఏసి నుండి ప్రతినిధిలతో పాటు ఇ-నామ్ కోసం వ్యూహాత్మక భాగస్వామి కూడా ఈ కమిటీలో సభ్యులుగా ఉన్నారు.ఎంఎన్ఐ అమలు కోసం ఫ్రేమ్వర్క్ను సిఫార్సు చేసే బాధ్యతను ఈ కమిటీకి అప్పగించారు.
4 జూలై, 2023న నిపుణుల కమిటీ చైర్పర్సన్ ఎంఎన్ఐ ప్లాట్ఫారమ్పై నిపుణుల కమిటీ నివేదికను సమర్పించారు.ఎంఎన్ఐ-పి ప్లాట్ఫారమ్, లీగల్ ఫ్రేమ్వర్క్ & ఇంటర్-స్టేట్ రెసిప్రోసిటీ ఆఫ్ లైసెన్స్ మరియు మూవ్మెంట్, వివాద పరిష్కార విధానం, రోల్అవుట్ స్ట్రాటజీ మొదలైన వాటి అమలు ఫ్రేమ్వర్క్ను పైన పేర్కొన్న కమిటీ సిఫార్సు చేసింది. ఈ ప్లాట్ఫారమ్ పాల్గొనే రాష్ట్రాల రైతులకు తమ మిగులు ఉత్పత్తులను తమ రాష్ట్ర సరిహద్దులు దాటి విక్రయించడానికి అవకాశం కల్పిస్తుంది.ఈ ప్లాట్ఫారమ్ వ్యవసాయ విలువ గొలుసులోని వివిధ విభాగాల నైపుణ్యాన్ని ప్రభావితం చేసే డిజిటల్ పర్యావరణ వ్యవస్థలను రూపొందించడానికి వీలు కల్పిస్తుంది.
జల శక్తి మంత్రిత్వ శాఖ
రైతుల ఆదాయం రెట్టింపు చేయడం ప్రభత్వ లక్ష్యం
ఈ దిశలో పార్లమెంటులో మూడు బిల్లులను ఆమోదించాం
' శ్రీ అటల్ బిహారీ వాజపేయి జన్మదితోత్సవం రోజున రైతుల ఖాతాలలోకి నేరుగా 18,000 కోట్ల రూపాయల జమ చేస్తాం'
'వ్యవసాయ చట్టాలపై రైతులతో చర్చలకు సిద్ధం. అన్నదాతల అనుమానాలు నివృత్తి చేస్తాం'
.. కేంద్రమంత్రి శ్రీ రట్టన్ లాల్ కటారియా
రైతుల సంక్షేమానికి మోడీ ప్రభుత్వం కట్టుబడి ఉందని కేంద్ర జల్ శక్తి, సామాజిక న్యాయం, సాధికార శాఖ మంత్రి శ్రీ రట్టన్ లాల్ కటారియా స్పష్టం చేశారు. రైతుల ఆదాయాన్ని రెట్టింపు చేయాలన్న లక్ష్యంతో తమ ప్రభుత్వం కృషి చేస్తున్నదని, దీనిలో భాగంగానే పార్లమెంటులో మూడు బిల్లులను ఆమోదించామని ఆయన తెలిపారు. వ్యవసాయ ఉత్పత్తుల రవాణా, ఇతర ఆంక్షలనుతొలగించడమే కాకుండా రైతులకు నూతన హక్కులను కలిగించి వారికి మరిన్ని అవకాశాలను అందుబాటులోకి తేవాలన్న లక్ష్యంతో ఈ బిల్లులను రూపొందించామని ఈ రోజు విడుదల చేసిన ప్రకటనలో శ్రీ రట్టన్ లాల్ కటారియా పేర్కొన్నారు. రైతుల అంశంలో ప్రతిపక్ష పార్టీలు అనుసరిస్తున్న వైఖిరిని తప్ప్పుపట్టిన శ్రీ రట్టన్ లాల్ కటారియా రైతుల అంశాన్ని ప్రతిపక్షాలు రాజకీయం చేస్తూ అవకాశవాద వైఖిరిని అవలంభిస్తున్నాయని మంత్రి విమర్శించారు.
పీఎం కిసాన్ సమ్మాన్ నిధి యోజన పథకం కింద ప్రధానమంత్రి శ్రీ నరేంద్రమోడీ ఈనెల 25వ తేదీన 9 కోట్లమంది రైతుల ఖాతాలలోకి 18,000 కోట్ల రూపాయలను బదిలీ చేస్తారని మంత్రి ప్రకటించారు. స్వర్గీయ ప్రధాని భారత రత్నఅటల్ బిహారీ వాజపేయి జన్మదినోత్సవాన్ని ఉత్తమ పరిపాలనా దినోత్సవంగా ప్రభుత్వం నిర్వహిస్తున్నదని తెలిపిన మంత్రి ఈ సందర్భంగా 25వ తేదీన 12 గంటలకు రైతులను ఉద్దెశించి ప్రధానమంత్రి ప్రసంగిస్తారని తెలిపారు. వాజపేయి కలసి పనిచేసిన రోజులను గుర్తు చేసుకున్న శ్రీ రట్టన్ లాల్ కటారియా వాజపేయిని దూరదృష్టి గల నాయకునిగా, భారత రాజకీయాలలో ఉత్తమునిగా వర్ణించారు.
కనీస మద్దతు ధరకు వ్యవసాయ ఉత్పత్తులను కొనుగోలు చేసే విధానానికి ప్రభుత్వం స్వస్తి పలుకుతుందంటూ రైతుల్లో నెలకొన్న ఆందోళనలో ఏమాత్రం వాస్తవం లేదని మంత్రి స్పష్టం చేశారు. మద్దతు ధరలను ప్రభుత్వం పెంచుతూ వస్తున్నదని గుర్తు చేసిన మంత్రి 2013-14 తో పోల్చిచూస్తే 2019-20లో కనీస మద్దతు ధరలను ప్రభుత్వం రెండున్నరరెట్లు పెంచిందని అన్నారు. సాగుకు అయ్యే ఖర్చుకు ఒకటిన్నర రెట్లు ఎక్కువగా మద్దతు ధర ఉండేలా చూడడానికి 2018-19లో ప్రభుత్వం నిర్ణయం తీసుకున్నదని మంత్రి పేర్కొన్నారు.
రైతుల సంక్షేమం కోసం మోడీ ప్రభుత్వం నిరంతరం పనిచేస్తున్నదని మంత్రితెలిపారు. దీనిలో భాగంగా 2013-14లో బడ్జెట్ లో వ్యవసాయరంగానికి చేసిన 21,933 కోట్ల రూపాయలుగా ఉన్నకేటాయింపులను2020-21లో ఆరు రెట్లు 1,34,399 కోట్ల రూపాయలకు పెంచామని తెలిపారు. ప్రధానమంత్రి కిసాన్ సమ్మాన్ యోజన పథకం కింద ఇంతవరకు 10. 59 కోట్ల మంది రైతులకు ప్రయోజనం కలిగిస్తూ 95,779 కోట్ల రూపాయలను బదిలీ చేశామని వివరించారు. ప్రధానమంత్రి ఫసల్ బీమా పథకం కింద 6. 6 కోట్ల మంది రైతులు ప్రయోజనం పొందారని అన్నారు. ఈ పథకం కింద రైతులకు 87,000 కోట్ల రూపాయలను చెల్లించడం జరిగింది. వీటితో పాటు రైతులకు ప్రయోజనం కలిగించే అనేక నిర్ణయాలను మోడీ ప్రభుత్వం తీసుకున్నదని వివరించిన మంత్రి యూరియా సరఫరా, కిసాన్రైళ్లు, భూసార ఆరోగ్య కార్డులు తదితర అంశాలను ప్రస్తావించారు. రైతుల సంక్షేమం తమ ప్రభుత్వం కట్టుబడి ఉందని స్పష్టం చేసిన మంత్రి ప్రతిపక్ష పార్టీల వైఖిరి తో అప్రమత్తంగా ఉండాలని రైతులను కోరారు. రైతుల ప్రయోజనాలను దృష్టిలో ఉంచుకుని మూడు బిల్లులను తెచ్చామని అన్నారు. రైతుల భవిషత్తు ఉజ్వలంగా ఉంటుందని పేర్కొన్న మంత్రి అన్నదాతల తలరాతలు మారడం ఖాయమని స్పష్టం చేశారు.
ఆరోగ్య, కుటుంబ సంక్షేమ మంత్రిత్వ శాఖ
ఆరోగ్యం మరియు ఔషధ రంగం లో సహకారం అంశం పై బ్రెజిల్ కు మరియు భారతదేశాని కి మధ్య ఎంఒయు కు ఆమోదం తెలిపిన మంత్రిమండలి
ఆరోగ్యం మరియు ఔషధ రంగం లో సహకారం అంశం పై బ్రెజిల్ కు మరియు భారతదేశాని కి మధ్య అవగాహనపూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదాన్ని తెలిపింది. ఈ ఎంఒయు పై 2019వ సంవత్సరం నవంబర్ లో సంతకాలు జరగవచ్చని ఆశిస్తున్నారు.
లాభాలు:
బ్రెజిల్ కు మరియు భారతదేశాని కి మధ్య ద్వైపాక్షిక అవగాహన ఒప్పంద పత్రం తో ఆరోగ్య రంగం లో, పరిశోధన ల వికాసాని కి మరియు సాంకేతిక విజ్ఞానం యొక్క అభివృద్ధి కి ఉద్దేశించిన సంయుక్త కార్యక్రమాల ద్వారా రెండు దేశాల లో సహకారాని కి ప్రోత్సాహం లభించనుంది. ఈ ఎంఒయు తో ఉభయ దేశాల ప్రజల ఆరోగ్య స్థాయి మెరుగు పడనుంది. ఈ ఎంఒయు ద్వారా బ్రెజిల్ కు మరియు భారతదేశాని కి మధ్య ద్వైపాక్షిక సంబంధాలు బలపడుతాయి.
(
ప్రధాన మంత్రి కార్యాలయం
కిన్నౌర్ లో కొండచరియలు విరిగిపడి ప్రాణనష్టం జరిగినందుకు సంతాపం తెలిపిన ప్రధాన మంత్రి
కిన్నౌర్ లో కొండచరియ లు విరిగిపడి ప్రాణనష్టం జరగడం పట్ల ప్రధాన మంత్రి శ్రీ నరేంద్ర మోదీ విచారాన్ని వ్యక్తం చేశారు.
"కిన్నౌర్ లో కొండచరియ లు విరిగిపడ్డ విషాదకర ఘటన అత్యంత దు:ఖదాయకం గా ఉంది. ఈ దు:ఖభరిత ఘడియ లో ప్రాణాల ను కోల్పోయిన వారి కుటుంబాల శోకం లో నేను సైతం పాలుపంచుకొంటున్నాను. గాయపడ్డ వారు అతి త్వరగా కోలుకోవాలి అని నేను కోరుకొంటున్నాను. బాధితులను కాపాడేందుకు తగిన చర్యల ను తీసుకోవడం జరుగుతున్నది. ఇప్పటికీ ఘటనస్థలం లో చిక్కుకుపోయిన వారికి సాయపడేందుకు సాధ్యమైన ప్రతి ఒక్క ప్రయాస ను చేపట్టడం జరుగుతోంది." అని ప్రధాన మంత్రి ఒక ట్వీట్ లో పేర్కొన్నారు.
The landslide tragedy at Kinnaur is very saddening. In this hour of grief, my thoughts are with the families of those who lost their lives. May the injured recover at the earliest. Rescue operations are underway and everything possible is being done to assist those still trapped.
— Narendra Modi  August 11, 2021
ప్రధాన మంత్రి కార్యాలయం
ఒడిశా చేరుకుని ఘోర రైలు ప్రమాద సహాయక చర్యలను సమీక్షించిన ప్రధాన మంత్రి
మృతుల కుటుంబ సభ్యులకు ప్రభుత్వం అండగా ఉంటుంది: ప్రధాని
క్షతగాత్రులకు సాధ్యమైన మేర అన్ని రకాల వైద్య సహాయం అందించేందుకు వెనుకాడబోం: ప్రధాని
ఈ తీవ్ర విషాదం నుంచి ఉపశమనానికి 'మొత్తం ప్రభుత్వం' విధానాన్ని వివరించిన ప్రధాన మంత్రి
త్వరితగతిన దర్యాప్తు జరగాలని, దోషులుగా తేలిన వారిపై సత్వర, కఠిన చర్యలు తీసుకోవాలని ఆదేశాలు జారీ చేసిన ప్రధాని
సహాయ, రక్షణ చర్యలతో పాటు రైలు మార్గాలను త్వరితగతిన పునరుద్ధరించడానికి రైల్వే కృషి
చేస్తోంది: ప్రధాన మంత్రి
ప్రమాదం జరిగిన తక్షణమే సహాయక చర్యలు చేపట్టిన ఒడిశా ప్రభుత్వాన్ని, స్థానిక యంత్రాంగాన్ని, స్థానిక ప్రజలను, ముఖ్యంగా యువతను అభినందించిన
ప్రధాన మంత్రి
ప్రధాన మంత్రి శ్రీ నరేంద్ర మోదీ ఒడిశాలో పర్యటించి బాలాసోర్ లో జరిగిన ఘోర రైలు ప్రమాదం తరువాత చేపట్టిన సహాయ, రక్షణ చర్యలను సమీక్షించారు. రైల్వే ప్రమాద స్థలాన్ని, క్షతగాత్రులు చికిత్స పొందుతున్న ఆసుపత్రిని ప్రధాని సందర్శించారు.
రైళ్లలో ప్రయాణిస్తున్న వివిధ రాష్ట్రాలకు చెందిన ప్రజలు ఈ పెను విషాదం బారిన పడ్డారని ప్రధాని అన్నారు. ఈ విషాదకర ప్రాణనష్టం గురించి ప్రస్తావిస్తూ, క్షతగాత్రులకు సాధ్యమైనంత వైద్య సహాయం అందించడానికి ఏ మాత్రం వెనుకాడబోమని ప్రధాన మంత్రి అన్నారు.
మృతుల కుటుంబ సభ్యులకు ప్రభుత్వం అండగా ఉంటుందన్నారు.
ఈ దుర్ఘటనపై సరైన, వేగవంతమైన దర్యాప్తు జరిగేలా చూడాలని, దోషులుగా తేలిన వారిపై సత్వర, కఠిన చర్యలు తీసుకోవాలని ఆదేశాలు జారీ చేసినట్లు ప్రధాన మంత్రి తెలిపారు. ఒడిశా ప్రభుత్వం, స్థానిక యంత్రాంగం, స్థానిక ప్రజలు, ముఖ్యంగా యువత రాత్రంతా శ్రమించి చేస్తున్న ప్రయత్నాలను ఆయన అభినందించారు. క్షతగాత్రులను ఆదుకునేందుకు రక్తదానం చేయడానికి పెద్ద ఎత్తున తరలివచ్చిన స్థానికులను ఆయన అభినందించారు. సహాయ, రక్షణ చర్యలతో పాటు దెబ్బతిన్న రైలు మార్గాలను త్వరితగతిన పునరుద్ధరించేందుకు రైల్వే శాఖ కృషి చేస్తోందని చెప్పారు. స్థానిక అధికారులు, విపత్తు సహాయక దళాల సిబ్బంది, రైల్వే అధికారులతో సంభాషించిన ప్రధాన మంత్రి, ఈ విషాదాన్ని తగ్గించడానికి 'మొత్తం ప్రభుత్వం' విధానాన్ని ఉద్ఘాటించారు.
ప్రధాన మంత్రి కార్యాలయం
శ్రీ నారాయణ గురు జయంతి నాడు ఆయన కు నమస్సులు అర్పించిన ప్రధాన మంత్రి
శ్రీ నారాయణ గురు గారి కి ఆయన జయంతి సందర్బం లో ప్రధాన మంత్రి శ్రీ నరేంద్ర మోదీ నమస్సు లు అర్పించారు.
‘‘శ్రీ నారాయణ గురు గారి కి ఆయన జయంతి నాడు నేను ప్రణమిల్లుతున్నాను. ఆయన ప్రభోదాలు లక్షల కొద్దీ మంది కి బలాన్ని ప్రసాదించాయి. జ్ఞానాన్ని సంపాదించడం, సామాజిక సంస్కరణ లు మరియు సమానత్వం అనే అంశాల పై ఆయన తీసుకొన్న శ్రద్ధ మన అందరికి ప్రేరణ ను ప్రసాదించేదే. మహిళ ల సశక్తీకరణ కు, అలాగే సామాజిక పరివర్తన కోసం యువ శక్తి ని వినియోగించుకోవడానికి ఆయన ఎనలేని ప్రాముఖ్యాన్ని కట్టబెట్టారు’’ అని ప్రధాన మంత్రి ఒక ట్వీట్ లో పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
పీఎం కేర్స్ పిల్లల కోసం సెంట్రల్ సెక్టార్ పథకం స్కాలర్షిప్
గౌరవనీయులైన ప్రధానమంత్రి పిల్లల కోసం 29 మే, 2021న పిల్లల కోసం పీఎం కేర్స్ పథకాన్ని ప్రారంభించారు.ఈ పథకం కింద, కోవిడ్-19 మహమ్మారి కారణంగా తల్లిదండ్రులు లేదా చట్టపరమైన సంరక్షకులు లేదా దత్తత తీసుకున్న తల్లిదండ్రులు లేదా అచేతనమైన తల్లిదండ్రులను కోల్పోయిన పిల్లలకు ఆర్థిక సహాయం అందించడానికి ఫిబ్రవరి 2022లో ఒక చొరవ ప్రారంభించబడింది. ఈ చొరవ అనుగుణంగా, సామాజిక న్యాయం , సాధికారత శాఖ, సామాజిక న్యాయం & సాధికారత మంత్రిత్వ శాఖ, కోవిడ్-19 మహమ్మారి కారణంగా తల్లిదండ్రులు లేదా చట్టపరమైన సంరక్షకులు లేదా దత్తత తీసుకున్న తల్లిదండ్రులు లేదా తల్లిదండ్రులను కోల్పోయిన పిల్లలకు ఎలాంటి ఆటంకం లేకుండా తమ చదువు కొనసాగించేందుకు గాను స్కాలర్షిప్ సాయంఅందించాలని నిర్ణయించింది. దీని ప్రకారం వీరి ప్రయోజనం కోసం కొత్త పథకం రూపొందించబడింది; పీఎం కేర్స్ పిల్లల కోసం స్కాలర్షిప్ అనేది సెంట్రల్ సెక్టార్ పథకం. పథకం కింద కోవిడ్ మూలంగా తల్లిదండ్రులు లేదా సంరక్షకులను కోల్పోయిన వారికి స్కాలర్షిప్ భత్యం ప్రతి బిడ్డకు సంవత్సరానికి రూ. 20,000/- మేర అందిస్తారు, ఇందులో నెలకు రూ.1,000 నెలవారీ భత్యం మరియు వార్షిక విద్యా భత్యం రూ. 8,000 మేర అందిస్తారు. పాఠశాల ఫీజు, పుస్తకాలు, ఏకరూప దుస్తులు, బూట్లు, ఇతర విద్యా సామగ్రి ఖర్చులు ఇందులో కవర్ చేయబడతాయి. ఒకటో తరగతి నుండి 12వ తరగతి పాసయ్యే వరకు పిల్లలకు డీబీటీ పథకం ద్వారా ఈ స్కాలర్షిప్ పంపిణీ చేయబడుతుంది. 2022-23లో రూ.7.89 కోట్లతో పథకం కింద 3945 మంది పిల్లలు ప్రయోజనం పొందనున్నారు. ఈ పథకాన్ని గౌరవనీయులైన ప్రధాన మంత్రి మే 30, 2022న ప్రారంభించారు.